**CONTRACT DE SERVICII privind activitatea de colectare separată şi transport separat al deşeurilor menajere şi al deşeurilor similare, încheiat în condițiile legii**

**Nr. *\_\_\_\_\_*/ *\_\_.05.2023***

AUTORITATE CONTRACTANTĂ: **Asociația de Dezvoltare Intercomunitară „ECOLECT MUREȘ”**

PRESTATOR: **\_\_\_\_\_\_**

**CUPRINS**

[**Capitolul I – Părțile contractuale** 2](#_Toc132309552)

[ARTICOLUL 1 Prevederi generale 2](#_Toc132309553)

[ARTICOLUL 2 - Obiectul General al Contractului 3](#_Toc132309554)

[ARTICOLUL 3 - Prețul Contractului 3](#_Toc132309555)

[ARTICOLUL 4 - Durata Contractului 3](#_Toc132309556)

[ARTICOLUL 5 - Documentele Contractului 3](#_Toc132309557)

[**Capitolul II – Drepturile și obligațiile Prestatorului** 4](#_Toc132309558)

[ARTICOLUL 6 – Prestatorul are următoarele drepturi 4](#_Toc132309559)

[ARTICOLUL 7 – Prestatorul are următoarele obligații 4](#_Toc132309560)

[**Capitolul III – Drepturile și obligațiile Autorității Contractante** 5](#_Toc132309561)

[ARTICOLUL 8 – Autoritatea Contractantă are următoarele drepturi: 5](#_Toc132309562)

[ARTICOLUL 9 – Autoritatea Contractantă are următoarele obligații: 5](#_Toc132309563)

[**Capitolul IV – Mecanismul de verificare, control și plăți** 6](#_Toc132309564)

[ARTICOLUL 10 – Dispoziții generale 6](#_Toc132309565)

[**Capitolul V – Modificarea Contractului** 7](#_Toc132309566)

[ARTICOLUL 11 – Modificarea Contractului prin acordul Părților 7](#_Toc132309567)

[ARTICOLUL 12 – Modificarea unilaterală a părții reglementare a Contractului de către Autoritatea Contractantă 7](#_Toc132309568)

[**Capitolul VI – Încetarea Contractului** 7](#_Toc132309569)

[ARTICOLUL 13 – Cauzele de încetare a Contractului 7](#_Toc132309570)

[ARTICOLUL 14 – Rezilierea Contractului 7](#_Toc132309571)

[**Capitolul VII – Alte clauze** 8](#_Toc132309572)

[ARTICOLUL 15 – Politica privind forța de muncă 8](#_Toc132309573)

[ARTICOLUL 16 – Confidențialitate 9](#_Toc132309574)

[ARTICOLUL 17 – Proprietatea intelectuală și drepturile de autor 10](#_Toc132309575)

[ARTICOLUL 18 – Taxe 10](#_Toc132309576)

[ARTICOLUL 19 – Cheltuieli 11](#_Toc132309577)

[ARTICOLUL 20 – Reprezentanții părților 11](#_Toc132309578)

[ARTICOLUL 21 – Comunicări 11](#_Toc132309579)

[ARTICOLUL 22 – Legea aplicabilă și soluționarea litigiilor 12](#_Toc132309580)

[**Capitolul VIII – Clauze finale** 12](#_Toc132309581)

# Capitolul I – Părțile contractuale

# ARTICOLUL 1 Prevederi generale

Prezentul Contract de servicii privind activitatea de colectare separată şi transport separat al deşeurilor menajere şi al deşeurilor similare, este încheiat cu respectarea prevederilor Legii nr. 51 din 8 martie 2006 (\*\*republicată\*\*) a serviciilor comunitare de utilități publice, cu modificările și completările ulterioare, Ordonanța de urgență a Guvernului nr. 92 din 19 august 2021 privind regimul deșeurilor, cu modificările și completările ulterioare, Ordonanța de urgență a Guvernului nr. 57 din 3 iulie 2019 privind Codul administrativ, cu modificările și completările ulterioare, precum și orice alte prevederi legale incidente și aplicabile prezentului Contract, încheiat azi, **\_\_.05.2023**

între:

**Asociația de Dezvoltare Intercomunitară ”ECOLECT”**, cu sediul în: Târgu Mureș, str. Primăriei, nr. 2, jud. Mureș, telefon: +40 365-455.256, fax: +40 265-221.116, e-mail: ecolect@cjmures.ro cod de înregistrare fiscală 24219033, înregistrată în Registrul Asociațiilor și Fundațiilor de pe lângă Judecătoria Mureș, cu numărul 38/18.06.2008, cont IBAN nr. RO45 BTRL 0270 1205 G999 14XX, deschis la Banca Transilvania – Sucursala Tîrgu Mureş, reprezentată de Péter Ferenc, în calitate de președinte A.D.I., **în numele și pe seama unității administrativ-teritoriale Târgu Mureș\_\_\_\_\_\_\_\_\_\_\_\_\_\_\_\_\_\_\_\_\_**

Conform **Mandatului special** acordat de aceasta,

denumită în continuare **„AUTORITATE CONTRACTANTĂ”**, pe de o parte

și

**\_\_\_\_\_\_\_\_**, cu sediul în: \_\_\_\_\_\_\_-, telefon: \_\_\_\_\_\_\_\_, e-mail: \_\_\_\_\_ număr de înmatriculare \_\_\_\_\_\_, cod de înregistrare fiscală \_\_\_\_\_\_, cont IBAN nr. \_\_\_\_\_\_---, deschis la \_\_\_\_\_ reprezentată prin \_\_\_\_\_- reprezentantul legal al Societății, în calitate de \_\_\_\_\_\_\_\_ și denumită în continuare „**OPERATOR / PRESTATOR**”, pe de altă parte,

denumite, în continuare, împreună, "**Părțile**" și separat **„Partea”**,

**Având în vedere:**

* Hotărârea Consiliului Local al \_\_\_\_\_\_\_\_\_\_\_\_\_\_\_\_\_, prin care s-a aprobat mandatarea ADI ECOLECT în legătură cu încheierea Contractului de servicii privind activitatea de colectare separată şi transport separat al deşeurilor menajere şi al deşeurilor similare strict de pe raza UAT-ului care a mandat ADI ECOLECT,

au convenit încheierea prezentului Contract, cu respectarea următoarelor clauze:

# ARTICOLUL 2 - Obiectul General al Contractului

Obiectul prezentului Contract este prestarea de servicii de colectare și transport a deșeurilor municipale, având în vedere situația de urgență, în vederea asigurării continuității activitităților ce au făcut obiectul contractului de delegare reziliat, respectiv respectiv:

colectarea separată și transportul separat al aproximativ 3000 **tone** deșeuri municipale, din care 15% tone fracția umedă și 85% tone fracția uscată de pe raza UAT-ului pe raza căruia are dreptul Operatorul să colecteze și să transporte deșeurile identificate de către reprezentanții UAT-ului și aduse la cunoștință către ADI ECOLECT.

# ARTICOLUL 3 - Prețul Contractului

**(1)** Contractantul se obligă să plătească Prestatorului, Prețul total convenit prin prezentul Contract pentru prestarea Serviciului de Salubrizare, în sumă estimativă de **[valoarea în cifre**] **[moneda]** ***([valoarea în litere][moneda])*/tonă**, conform prevederilor legale.

(2) Tariful pe care Delegatul are dreptul să îl aplice la Data de Începere a Contractului este următorul:

1. Pentru activitatea de colectare și transport a fracției uscate, tariful aplicat va fi de **\_\_\_\_\_** lei/tonă, (fără TVA);
2. Pentru activitatea de colectare și transport a fracției umede, tariful aplicat va fi de **\_\_\_\_\_** lei/tonă, (fără TVA);

# ARTICOLUL 4 - Durata Contractului

**(1)** Durata prezentului Contract este de **12** zile lucrătoare începând din data de \_\_\_\_ și își încetează efectele la momentul îndeplinirii obligațiilor legale de către Operator și confirmării serviciilor prestate de către reprezentanții desemnați ai ADI ECOLECT.

**(2)** Contractul va produce efecte pe toată durata sa – de la Data Intrării în Vigoare şi până la expirarea Duratei Prestării Serviciului.

# ARTICOLUL 5 - Documentele Contractului

**(1)** Contractul este format din Caietul de sarcini și anexele la acesta. ADI ECOLECT, în calitate de AUTORITATE CONTRACTANTĂ, își rezervă dreptul de a solicita orice alte documente justificative, dacă este cazul, pentru demonstrarea îndeplinirii serviciului de către PRESTATOR.

**(2)** În cazul oricărui conflict sau neconcordanţă între corpul principal al Contractului şi orice Anexă, clauza din cuprinsul Contractului va prevala, cu excepţia situaţiei în care se specifică altfel în prezentul Contract.

# Capitolul II – Drepturile și obligațiile Prestatorului

# ARTICOLUL 6 – Prestatorul are următoarele drepturi

a) să încaseze contravaloarea serviciilor prestate/contractate, corespunzător tarifului aprobat de ADI ECOLECT;

b) să aplice penalităţi de 0,01%/zi egale cu nivelul dobânzii datorate pentru neplata la termen a obligaţiilor bugetare, în cazul neachitării facturilor la termen;

c) să asigure echilibrul contractual pe durata Contractului de prestări de servicii;

d) să iniţieze modificarea şi completarea contractului de prestare a activităţii de colectare a deşeurilor municipale sau a anexelor acestuia, ori de câte ori apar elemente noi în baza normelor legale, prin acte adiţionale;

e) să rezilieze Contractul dacă Autoritatea Contractantă nu își respectă obligaţiile asumate prin Contract dupa notificarea în prealabil cu 5 Zile lucrătoare a Autorității Contractante;

f) să solicite recuperarea debitelor în instanţă;

g) alte drepturi prevăzute de prezentul Contract sau de Lege.

# ARTICOLUL 7 – Prestatorul are următoarele obligații

a) să asigure prestarea activităţii de colectare a deşeurilor menajere, conform prevederilor contractuale şi cu respectarea prescripţiilor, normelor şi normativelor tehnice în vigoare;

b) să respecte prevederile reglementărilor emise de autorităţile de reglementare şi autorităţile administraţiei publice locale;

c) să presteze activitatea de colectare a deşeurilor menajere conform comenzii directe primită de la ADI ECOLECT;

d) să asigure prestarea serviciului și activităților de colectare și tranport, cu excepţia cazurilor de forţă majoră, aşa cum sunt acestea definite prin lege;

e) să factureze serviciul prestat către UAT Târgu Mureș după certificarea cantităților de către ADI ECOLECT cu respectarea Capitolului IV – „Mecanismul de verificare, control și plăți” din prezentul Contract;

f) să plătească penalități în cuantum de 1% pe zi din valoarea facturii curente pentru:

1. întreruperea nejustificată a prestării serviciului;

2. prestarea serviciului sub parametrii de calitate şi cantitate prevăzuţi în Contract;

3. neanunţarea întreruperii serviciului sau depăşirea intervalului anunţat;

4. neridicarea deşeurilor la data şi intervalul orar stabilite prin Contract;

g) să colecteze deşeurile folosind autovehicule special echipate pentru transportul deşeurilor menajere;

h) să ridice deşeurile în zilele şi în intervalul orar stabilite;

i) să încarce întreaga cantitate de deşeuri, inclusiv deşeurile amplasate lângă containerele de colectare, şi să lase în stare de curăţenie spaţiul destinat depozitării;

j) în cazul în care în/lângă containerele de colectare sunt depozitare şi deşeuri din construcţii, acestea vor fi colectate separat, după caz, înştiinţând în scris UAT Târgu Mureș și ADI despre acest fapt şi despre suma suplimentară ce va fi facturată pentru colectarea acelor deşeuri;

k) să aşeze după golire recipientele în poziţie normală, pe locul de unde au fost ridicate. Toate operaţiunile vor fi efectuate astfel încât să se evite producerea zgomotului şi a altor inconveniente pentru utilizator;

l) să țină evidența deșeurilor colectate pentru demonstrarea activității prestate și în vederea emiterii facturii către UAT Târgu Mureș;

m) să înlocuiască recipientele deteriorate din vina sa exclusivă.

# Capitolul III – Drepturile și obligațiile Autorității Contractante

# ARTICOLUL 8 – Autoritatea Contractantă are următoarele drepturi:

a) să inspecteze şi să verifice modul de realizare a serviciilor de către Prestator;

b) să monitorizeze îndeplinirea obligaţiilor contractuale asumate de Prestator și să verifice periodic calitatea serviciilor prestate, respectiv îndeplinirea activităților conform solicitărilor primite;

c) să aplice sancțiunile prevăzute de Contract în caz de executare cu întârziere sau neexecutare a obligaţiilor contractuale de către Prestator;

d) să aprobe structura tarifului și cuantumului acestuia pentru prestarea serviciilor, conform prezentului Contract și a prevederilor legislative;

e) să rezilieze Contractul dacă Prestatorul nu își respectă obligațiile asumate prin Contract, respectiv nu prestează serviciile contractate cu respectarea dispozițiilor legale aplicabile;

f) să sancționeze Prestatorul în cazul săvârșirii contravențiilor prevăzute de Lege;

g) alte drepturi prevăzute de prezentul Contract sau de Lege.

# ARTICOLUL 9 – Autoritatea Contractantă are următoarele obligații:

a) să asigure finanțarea serviciului conform prevederilor art. 25 din Legea serviciului de salubrizare a localităţilor nr. 101/2006, respectiv prin aplicarea art. 26 din Legea serviciului de salubrizare a localităților nr. 101/2006, republicată, cu modificările și completările ulterioare;

b) să aprobe structura tarifului și cuantumului acestuia pentru prestarea serviciilor, dacă acesta respectă toate condițiile contractula și prevederile legislative;

c) să nu-l tulbure pe Prestator în exerciţiul drepturilor sale ce rezultă din prezentul Contract;

d) să verifice periodic:

1. calitatea serviciilor prestate;

2. îndeplinirea obligațiilor contractuale de către Prestator;

3. menţinerea echilibrului contractual;

4. asigurarea unor relaţii echidistante şi echilibrate între Prestator şi utilizatorii serviciului de salubrizare;

e) să respecte angajamentele asumate față de Prestator prin prezentul Contract;

f) să certifice cantitățile colectate în termen de 5 zile lucrătoare de la înregistrarea tuturor documentelor justificative conforme;

g) să păstreze, în condiţiile Legii, confidenţialitatea datelor şi informaţiilor economico-financiare privind activitatea Prestatorului care i-au fost comunicate cu titlu confidențial, altele decât cele de interes public;

h) să informeze Prestatorul, după caz, în legătură cu cantitățile estimate de deșeuri ce fac obiectul prestației, exprimate în tone, tipul deșeurilor (reciclabile, respectiv reziduale în amestec), datele punctuale ale amplasamentelor unde sunt identificate deșeuri în cantitățile indicate, mediul de rezidență al UAT-ului, numărul punctelor de colectare plurifamiliale care fac obiectul situației de urgență, durata maximă a prestației, facilitatea unde vor fi transportate deșeurile tip – fracție uscată, facilitatea unde vor fi transportate deșeurilor tip – fracție umedă și utilajele necesare.

h) alte obligații prevăzute de prezentul Contract sau de Lege.

# Capitolul IV – Mecanismul de verificare, control și plăți

# ARTICOLUL 10 – Dispoziții generale

**(1)** ADI ECOLECT va verifica activitățile efectuate de Prestator, acesta din urmă fiind obligat să prezinte cel puțin următoarele documente:

* fișă / bon de cântar confirmat de operatorul instalațiilor de tratare și reprezentantul delegat al UAT-ului beneficiar, din care să rezulte efectiv cantitățiile colectate și transportate
* Anexa 3 – Formular de încărcare descărcare a deșeurilor nepericuloase confirmat de reprezentantul delegat al UAT-ului beneficiar
* aviz de însoțire a mărfii
* traseul GPS al autospecialelor din ziua prestației
* raport de activitate rezumativ (acesta va include detalii privind locul, data și ora prestației; operațiile, utilajele și cantitățiile de deșeuri colectate și transportate), inclusiv raport fotografic al locațiilor de unde au fost colectate deșeurile

**(2)** După verificarea prestației, ADI Ecolect va notifica Prestatorul să emită factura în baza cantităților confirmate și la tariful negociat de ambele părți. Factura se va emite pe numele UAT-ului beneficiar.

**(3)** Plata facturii se va efectua în maxim 15 zile calendaristice.

# Capitolul V – Modificarea Contractului

# ARTICOLUL 11 – Modificarea Contractului prin acordul Părților

Modificarea prezentului Contract se face numai prin act adiţional încheiat în scris între Părţile contractante şi cu respectarea tuturor prevederilor legale aplicabile la momentul modificării.

# ARTICOLUL 12 – Modificarea unilaterală a părții reglementare a Contractului de către Autoritatea Contractantă

Autoritatea Contractantă poate modifica unilateral cerinţele legate de modul de prestarea a serviciilor de colectare și transport a deșeurilor, cu respectarea prevederilor legale și în funcție de situațiile ivite pe parcursul derulării Contractului.

# Capitolul VI – Încetarea Contractului

# ARTICOLUL 13 – Cauzele de încetare a Contractului

**(1)** Contractul de prestare a activităţii de colectare a deşeurilor menajere își încetează efectele la momentul îndeplinirii tuturor obligațiilor de către PRESTATOR și numai după confirmarea activității prestate, de către reprezentanții ADI ECOLECT.

**(2)** Contractul poate înceta în următoarele cazuri:

a) prin acordul scris al părţilor;

b) prin denunţare unilaterală de utilizator, după achitarea la zi a tuturor debitelor datorate către operator;

c) prin reziliere;

d) în cazul deschiderii procedurii de reorganizare judiciară şi/sau faliment al operatorului.

# ARTICOLUL 14 – Rezilierea Contractului

Efectul rezilierii contractului de prestare servicii este de interes public și trebuie să fie considerat când se pune problema rezilierii și semnalizează de asemenea că rezilierea este o măsură disproportionață în circumstanțe specifice. În general, pentru rezolvarea problemei, Autoritatea Contractantă va trebui sa considere să nu rezilieze contractul dacă sunt interese majore in cadrul interesului public. O decizie de reziliere va fi facuta doar dupa epuizarea tuturor căilor amiabile de rezolvare a disputelor și într-un orizont de timp care să permită depășirea efectelor asupra interesului public, cu respectarea termenelor și dispozițiilor legale.

# Capitolul VII – Alte clauze

# ARTICOLUL 15 – Politica privind forța de muncă

**(1)** Prestatorul va asigura forţa de muncă necesară pentru furnizarea Serviciului, precum şi formarea profesională a salariaţilor. Prestatorul este răspunzător de angajarea în prestarea Serviciului a unui număr suficient de persoane cu abilităţile, îndemânările, cunoştinţele, instruirea, calificările şi experienţa necesare şi adecvate unei bune desfăşurări a Serviciului şi se va asigura că are suficient personal de rezervă pentru prestarea în bune condiţii a Serviciului, pe toată Durata Contractului.

**(2)** Prestatorul se va asigura că toţi angajaţii săi implicaţi în prestarea Serviciului vor fi instruiţi corespunzător cu:

1. sarcina sau sarcinile pe care angajatul le va executa;
2. toate prevederile importante ale Contractului, inclusiv Regulamentul Serviciului şi Caietul de Sarcini al Serviciului, anexe la prezentul Contract;
3. toate procedurile şi standardele convenite între Părţi la anumite intervale de timp;
4. toate procedurile, regulile, regulamentele şi legile aplicabile pentru prestarea Serviciului, inclusiv regulile de sănătate şi securitate în muncă, riscul de incendiu şi prevederile în caz de incendiu.

**(3)** Prestatorul va furniza mijloace de identificare a personalului angajat, în condiţiile stabilite cu Autoritatea Contractantă şi cu ADI în cadrul misiunii acesteia de monitorizare a executării prezentului Contract şi va solicita personalului să poarte şi să aibă la vedere însemnele de identificare pe toată durata furnizării/prestării Serviciului.

**(4)** Prestatorul se va asigura ca personalul propriu este permanent supervizat şi îşi îndeplineşte îndatoririle în conformitate cu prezentul Contract.

**(5)** Pe perioada executării prezentului Contract, Prestatorul se va conforma politicilor referitoare la conduita personalului (inclusiv cele referitoare la măsurile de siguranţă) existente în Regulamentul intern al său. Autoritatea Contractantă /ADI va avea dreptul să solicite Prestatorului comunicarea Regulamentului intern şi modificarea Regulamentului intern în măsura în care solicitarea de modificare este rezonabilă, în legătură cu dispoziţii ale Regulamentului care afectează modul de prestare a Serviciului şi în conformitate cu Legea aplicabilă.. După aprobarea Regulamentului intern, Prestatorul îl va afişa la loc vizibil şi îl va aduce la cunoştinţă tuturor angajaţilor, făcând dovada acestei formalităţi către ADI ECOLECT prin prezentarea semnăturilor de luare la cunoştinţă. Prestatorul va lua măsuri disciplinare corespunzătoare împotriva oricărei persoane angajate de acesta care nu respectă prevederile Regulamentului intern.

**(6)** Prestatorul este răspunzător în întregime de angajarea şi de condiţiile de lucru ale angajaţilor săi.

**(7)** Prestatorul este răspunzător şi va suporta toate costurile şi cheltuielile legate de angajarea personalului, de transportul acestuia şi achitarea la timp a salariilor.

**(8)** Personalul angajat al Prestatorului beneficiază de toate drepturile prevăzute în contractul colectiv sau individual de muncă.

**(9)** Numărul angajaţilor Prestatorului va fi stabilit de acesta, în funcţie de politicile proprii, dar să fie suficient pentru furnizarea/prestarea Serviciului, iar pentru personalul cheie, în conformitate cu cerinţele din Caietul de Sarcini. Persoanele disponibilizate au dreptul la compensaţii prevăzute de Lege sau contracte colective din partea Prestatorului.

**(10)** Prestatorul va lua toate măsurile necesare privind igiena, sănătatea, securitatea la locul de muncă şi normele de protecţie a muncii, în conformitate cu Legea. Prestatorul va aplica metode sigure de lucru pentru toate activităţile prestate în sensul Contractului sau orice alte activităţi care au legătură cu acesta, pentru a asigura securitatea şi sănătatea propriilor angajaţi, precum şi a reprezentanţilor Autoritatea Contractantăui sau ADI şi a oricărei alte persoane care intra în incintele Prestatorului. Principiile şi metodele privind sănătatea şi securitatea în muncă aplicate de Prestator vor fi în conformitate cu Legea.

# ARTICOLUL 16 – Confidențialitate

1. Părţile convin că prevederile prezentului Contract nu vor fi tratate ca Informaţii Confidenţiale şi pot fi dezvăluite fără restricţii. În înţelesul prezentului articol prin Parte se va înţelege inclusiv ADI.
2. Fiecare Parte va păstra confidenţiale toate Informaţiile Confidenţiale primite de la cealaltă Parte în legătură cu prezentul Contract şi va face toate eforturile pentru a împiedica salariaţii şi alte persoane aflate în relaţii de subordonare/colaborare sau orice fel de relaţii contractuale să dezvăluie astfel de Informaţii Confidenţiale vreunei persoane.
3. Alineatul (2) de mai sus nu se va aplica:
	1. Nici unei dezvăluiri de informaţii care este solicitată de către orice persoană care îşi îndeplineşte obligaţiile conform prezentului Contract, în scopul îndeplinirii acelor obligaţii;
	2. oricărei informaţii cu privire la care o Parte poate demonstra că este deja sau devine general disponibilă şi în domeniul public, altfel decât în urma încălcării prezentului Articol;
	3. oricărei dezvăluiri cu scopul de a permite luarea unei decizii de către o Autoritate Competentă sau de către o instanţă judecătorească ori tribunal arbitral;
	4. oricărei dezvăluiri care este solicitată în temeiul oricărei cerinţe prevăzute de Lege care are efecte asupra Părţii care face dezvăluirea sau al regulilor oricărei burse de valori sau Autorităţi Competente, care are forţă juridică obligatorie sau, dacă nu are forţă juridică obligatorie, conformarea faţă de aceasta constituie o practică generală a persoanelor supuse reglementărilor bursei de valori sau ale Autorităţii Competente respective;
	5. oricărei dezvăluiri de informaţii care sunt deja în mod legal în posesia Părţii ca destinatar, înainte de dezvăluirea acestora de către Partea care face dezvăluirea;
	6. oricărei furnizări de informaţii către consultanţii profesionali ai Părţilor;
	7. oricărei dezvăluiri de către ADI a unor informaţii legate de Serviciu şi oricărei alte informaţii care pot fi solicitate în scopul efectuării unui proces de audit, inclusiv către consultanţii săi, în cazul în care Autoritatea Contractantă decide organizarea unei noi proceduri pentru atribuirea gestiunii Serviciului;
	8. oricărei înregistrări sau evidenţe a Autorizaţiilor şi înregistrări de proprietate necesare; sau
	9. oricărei dezvăluiri făcute în scopul examinării şi certificării conturilor uneia dintre Părţi.
4. Când dezvăluirea este permisă în baza alineatului de mai sus, altfel decât conform literelor b), d), e), g) şi h) de mai sus, Partea care furnizează informaţiile se va asigura că destinatarul informaţiilor este supus aceloraşi obligaţii de confidenţialitate ca şi cele cuprinse în prezentul Contract.
5. Prestatorul nu va utiliza prezentul Contract sau orice informaţii emise sau furnizate de sau în numele Autoritatea Contractantăui în legătură cu prezentul Contract altfel decât pentru scopurile prezentului Contract, decât cu acordul scris al Autoritatea Contractantăui.
6. La sau înainte de Data Încetării, Prestatorul se va asigura că toate documentele sau evidenţele computerizate aflate în posesia, detenţia sau sub controlul său, care conţin informaţii referitoare la Serviciu sunt transmise Autoritatea Contractantăui.

# ARTICOLUL 17 – Proprietatea intelectuală și drepturile de autor

**(1)** Desenele, planurile, specificaţiile, instrucţiunile, manualele şi alte documente create, produse sau comandate de către Prestator şi care se raportează la furnizarea/prestarea Serviciului şi drepturile de autor care sunt legate de acesta, precum şi toate drepturile de proprietate intelectuală ale Prestatorului sunt şi vor rămâne proprietatea acestuia. Cu toate acestea, Prestatorul se obligă ca, la solicitarea rezonabilă a Autoritatea Contractantă şi în măsura posibilului, să acorde Autoritatății Contractante drepturi de utilizare asupra acestora corespunzătoare scopului solicitării, pe baza unui acord scris în acest sens, precizând toate condiţiile tehnice, economice, juridice şi durata folosirii lor.

**(2)** În cazul în care punerea la dispoziția Autoriății Contractante a unor Desene, planuri, specificaţii, instrucţiuni, manuale şi alte documente/materiale create este reglementată prin prevederile Caietului de Sarcini sau a prezentului Contract, Prestatorul are obligația de a se conforma acelor prevederi obligatorii, care prevalează față de dispozițiile prezentului articol.

# ARTICOLUL 18 – Taxe

**(1)** Toate obligaţiile fiscale (taxe, impozite etc.) decurgând din prestarea Serviciului sau din activitatea proprie vor fi suportate de către Partea căreia, în conformitate cu Legea, îi incumbă respectiva obligaţie.

**(2)** Taxele aferente autorizării / avizării activității, de orice natură, sunt în sarcina Prestatorului.

# ARTICOLUL 19 – Cheltuieli

Doar dacă nu este altfel stipulat în mod expres în acest Contract, fiecare Parte îşi va plăti propriile costuri şi cheltuieli (inclusiv onorariile şi cheltuielile agenţilor săi, reprezentanţilor, consilierilor şi contabililor) necesare pentru pregătirea, semnarea, îndeplinirea şi respectarea termenilor acestui Contract.

# ARTICOLUL 20 – Reprezentanții părților

**(1)** Pentru executarea prezentului Contract, în relaţia sa cu Autoritatea Contractantă şi cu ADI, Prestatorul va numi o persoană ca „Manager de Contract”, care va asigura comunicarea corespunzătoare cu partenerii contractuali.

**(2)** Autoritatea Contractantă/ADI va numi de asemenea reprezentanţii săi care vor asigura comunicarea cu Prestatorul.

**(3)** Fiecare Parte şi ADI sunt îndreptățite să înlocuiască persoanele de contact, coordonatele şi adresele menţionate în prezentul Contract, cu condiţia de a notifica în prealabil cealaltă Parte /celelalte Părţi şi ADI, după caz. Notificarea se va face în scris şi va fi comunicată cu cel puţin 3 (trei) Zile Lucrătoare înainte ca modificarea să devină efectivă. Orice comunicare trimisă la vechile adrese, coordonate sau persoane de contact va fi considerată valabil efectuată dacă Partea care a modificat aceste elemente nu a comunicat corespunzător notificarea prevăzută în prezentul alineat.

# ARTICOLUL 21 – Comunicări

**(1)** Orice comunicare între Părţi, referitoare la îndeplinirea prezentului Contract, trebuie să fie transmisă în scris, în limba română, la următoarele adrese şi în atenţia următoarelor persoane:

a) Pentru Prestator

În atenţia: Manager de Contract,

Adresa:

Tel/Fax:

E-mail:

b) Pentru ADI ECOLECT MUREȘ

În atenţia: D-na. D-na. Tóth Andrea - Director executiv

Adresa: str. Primăriei, nr. 2, Municipiul Târgu Mureș, județul Mureș,

Tel: +40-365-455.256

Fax: +40-265-221.116

E-mail: ecolect@cjmures.ro; office@adiecolectms.ro.

**(2)** Orice document scris trebuie înregistrat atât în momentul transmiterii, cât şi în momentul primirii.

**(3)** Comunicările între părţi se pot face şi prin, fax sau e-mail sub condiţia confirmării de primire.

**(4)** Dacă notificarea este transmisă prin poştă, aceasta se va face prin scrisoare recomandată cu confirmare de primire şi este considerată ca fiind primită de destinatar la data menţionată de oficiul poştal de destinaţie pe confirmarea de primire.

**(5)**  Dacă notificarea este transmisă prin fax sau e-mail, ea va fi considerată primită în ziua trimiterii, dacă este transmisă în cadrul programului de lucru al destinatarului, ori în prima Zi Lucrătoare după data transmiterii, dacă transmiterea a avut loc după închiderea programului de lucru al destinatarului.

**(6)**  Notificările orale nu vor fi luate în considerare drept comunicări de vreuna dintre Părţi dacă nu sunt confirmate prin una dintre metodele prevăzute în alineatele de mai sus.

**(7)** În cazul în care Autoritatea Contractantă solicită Prestatorului documente/completări/justificări/clarificări, după caz, în legătură cu documentele și/sau informațiile transmise inițial, termenele și efectele produse de acestea pentru soluționarea situațiilor în legătură cu defășurarea Contractului se întrerup ori de câte ori Prestatorul nu respectă termenele asumate prin prezentul Contract. În acest caz, termenele se prelungesc de drept până la transmiterea și/sau comunicarea documentelor/completărilor/ justificărilor/clarificărilor de către Prestator.

# ARTICOLUL 22 – Legea aplicabilă și soluționarea litigiilor

1. Părţile convin că acest Contract va fi interpretat şi executat conform legilor din România.
2. În cazul unei dispute sau neînţelegeri privind interpretarea sau executarea Contractului, Părţile vor face toate eforturile necesare pentru a soluţiona pe cale amiabilă orice dispută în termen de 30 (treizeci) de Zile (sau o perioadă mai lungă dacă Părţile convin astfel din momentul în care una dintre Părţi a comunicat în scris celeilalte Părţii existenţa unei dispute şi obiectul acesteia. Dacă disputa nu poate fi soluţionată pe cale amiabilă, atunci oricare dintre Părţi poate notifica în scris despre imposibilitatea ajungerii la o soluţie şi în urma acestei notificări fie Parte care a trimis notificarea, fie Partea notificată poate supune spre soluţionare disputa în faţa instanţelor judecătoreşti competente de la sediul Autorităţii Contractante.
3. Orice modificare a Legii conduce la modificarea de drept a prezentului contract.

# Capitolul VIII – Clauze finale

**(1)** În situaţia în care una sau mai multe prevederi din prezentul Contract devin, din orice motiv,

neexecutabile, ilegale sau în alt fel invalide în orice privinţa, în baza legilor ce guvernează prezentul Contract sau derularea acestuia, o asemenea invalidare nu va afecta celelalte prevederi ale prezentului Contract, si Contractul va fi astfel interpretat ca si când asemenea prevederi neexecutabile, ilegale sau invalide nu ar fi fost conţinute in prezentul Contract.

**(2)** Părţile convin să accepte negocierea unui text contractual rezonabil pentru modificarea, suplimentarea ori substituirea oricăror asemenea prevederi nevalabile, ilegale sau neaplicabile cu prevederi legale, aplicabile şi valabile, care să producă, pe cât posibil, rezultatul economic intenţionat anterior de către Părţi.

**(3)** În cazul în care Părţile îşi încalcă obligaţiile lor, neexercitarea de partea care suferă vreun prejudiciu a dreptului de a cere executarea întocmai sau prin echivalent bănesc a obligaţiei respective nu înseamnă ca ea a renunţat la acest drept al său.

**(4)** Neexecutarea sau întârzierea de către oricare Parte contractanta de a-si exercita anumite drepturi in cadrul prezentului Contract, nu echivalează cu renunţarea la aceste drepturi sau cu o încurajare tacita a încălcării Contractului.

**(5)** Prezentul Contract este destinat exclusiv beneficiului Părţilor semnatare; nicio clauză a acestui Contract nu va putea fi interpretată ca instituind drepturi sau obligaţii în sarcina altor persoane decât Părţile Contractului, înafara de cazurile expres stipulate.

**(6)** Riscurile aferente prestării serviciului pe durata Contractului sunt preluate integral de către Prestator.

**(7)** Încetarea prezentului Contract nu va avea ca efect degrevarea de obligaţii a Părţilor în cazul în care, prin natura lor, obligaţiile respective rămân în vigoare şi după încetarea Contractului. De asemenea, Părţile rămân răspunzătoare pentru orice fapte/acte întreprinse de către o Parte pe perioada desfăşurării Contractului ale căror rezultate care s-ar ivi după încetarea efectelor Contractului şi care ar avea efecte prejudiciabile pentru cealaltă Parte.

Prezentul Contract este încheiat în limba română, în **2** exemplare originale, câte unul pentru fiecare Parte.

|  |  |
| --- | --- |
| **Pentru AUTORITATEA CONTRACTANTĂ,** | **Pentru PRESTATOR,** |
| Asociația de Dezvoltarea Intercomunitară „ECOLECT MUREȘ” |  |
| Tóth Andrea |  |
| Director Executiv |  |
| \_\_\_\_\_\_\_\_\_\_\_\_\_\_\_\_\_\_*Semnătura reprezentantului legal al Autorității Contractante* | \_\_\_\_\_\_\_\_\_\_\_\_\_\_\_\_\_\_\_\_\_\_*Semnătura reprezentantului legal al Societății* |
| Data:  | Data:  |